Cesarhanmun/geonobi-data huggingface dataset:
地名: 驪州 (京畿道, 牧)
年: 1832.0

○禮曹, 以各式年京外忠、孝、烈狀報政府分等抄啓。 孝子旌閭秩。
                【京居故奉事金載健, 故學生尹滋榮, 水原府故嘉崔一晃, 開城府故進士全聖賓, 故武及第文基永, 故士人文尙穆、李瀁春, 公州故府使閔鎭綱, 鴻山故士人康世郁, 燕歧故士人柳始采, 谷城故士人安孝天, 咸平故士人安鳳胤, 全州故士人崔性全, 善山故嘉善姜允河, 安東故進士金正根, 三嘉故士人金時卿, 橫城故士人徐繼聖, 兔山故學生朴泰謙, 白川贈參議李益采, 平山故學生徐景裕, 平壤故士人金得南, 其弟得昌, 咸興故學生朴尙裕, 故五衛將李光福, 慶興閑良鄭陞九, 安邊故士人崔鎭弘。】
              孝女旌閭秩。
                【南平故士人吳柱學女十二歲兒。】
              孝婦旌閭秩
                【京居故校理李允謙妻趙氏, 春川故士人林壽崗妻金氏, 海州故士人吳載顯妻李氏。】
              烈女旌閭秩
                【京居故通德郞許澍妻柳氏, 故及第申弼朝妻李氏, 故士人李寅衡妻林氏, 故學生柳昶妻李氏, 故學生蔡東秀妻權氏, 故輔德李敬參妻申氏, 故學生金履休妻李氏, 故進士李鍾九妻南氏, 水原府故士人宋洛秀妻鄭氏, 江華府故劉聖弼妻李氏, 開城府故士人林挺㠎妻林氏, 故學生高命巖妻金氏, 故士人張漸秀妻李氏, 牙兵崔重玉妻裵姓, 高陽故士人兪益煥妻李氏, 故士人鄭遂觀妻李氏, 龍仁良人崔在寬妻金姓, 金浦故學生梁鍾五妻安氏, 始興故學生張錫泰妻李氏, 永平故士人金義孝妻李氏, 南陽故士人尹惟懋妻洪氏, 安山故士人李昹永妻柳氏, 長湍故士人朴壽泓妻黃氏, 竹山故士人崔學周妻權氏, 公州故士人李晶遠妻吳氏, 故生員韓得衍妻朴氏, 西原故士人宋一琦妻鄭氏, 洪州故士人李鵬浩妻金氏, 槐山故士人李獻圭妻朴氏, 牙山故學生金昌漢妻姜氏, 光州故士人朴性立妻李氏, 古阜故士人金允文妻李氏, 故士人李文邦妻盧氏, 故士人金瓚榮妻宋氏, 同福故貢生吳時炫妻金姓, 扶安故士人金豐夏妻朴氏, 泰仁故士人金道益妻權氏, 高山故士人鞠致權妻任氏, 南平故士人吳柱學妻金氏, 羅州故士人鄭榮裕妻廉氏, 綾州故士人裵舜祐妻吳氏, 安義故士人林翰臣妻朴氏, 咸陽贈參判權壽龍妻姜氏, 慶州故士人金聲極妻孫氏, 晋州故士人曺玧妻李氏, 大丘故鄕吏李恒彦妻洪姓, 故士人鄭匡一妻宋氏, 善山故業儒朴元澤妻朴姓, 三嘉故士人金時卿妻鄭氏, 禮安故士人李晩徽妻李氏, 安東故鄕吏金昌裕妻徐姓, 狼川故閑良張豐薰妻朴姓, 平海故幼學南泰陽妻車氏, 洪川故士人朴潤亨妻朴氏, 故學生李根鳳妻宋氏, 橫城故士人徐繼聖妻盧氏, 贈參議徐禮元未筓女, 故士人鄭俊濟妻金氏, 原州故士人崔允濟妻李氏, 黃岡故士人洪泰奎妻趙氏, 故士人趙錫瑨妻安氏, 谷山故士人金璘錫妻孫氏, 海州故士人申在一妻金氏, 故士人李時龍妻鄭氏, 故士人全時潤妻金氏, 江界故良人李泰龍妻朴姓, 義州故士人李大洽妻韓氏, 故士人獨孤籌妻崔氏, 泰川故士人金圭佰妻白氏, 价川故士人金利徵妻金氏, 平壤故士人朴道常妻李氏, 成川故士人李黯錫妻張氏, 德源故士人康履琥妻鄭氏, 北靑故學生鄭泰邦妻安氏, 穩城故良人金景佐妻張姓, 安邊閑良申益愼妻李姓, 故士人崔鎭弘妻鄭氏, 咸陽故士人朴昌建妻金氏, 厚州故士人許任妻崔氏, 洪原故士人金允恒妻姜氏。】
              節婦旌閭秩
                【益山故士人蘇全妻閔氏, 慈山
                  朴氏女。】
              忠婢旌閭秩
                【三陟私婢昌分。】
              忠臣贈職秩。
                【蔚山故通政李應春, 其子故訓鍊正承金, 倭變時父子倡義, 應春戰死於開雲浦, 承金多効功績者也。 三嘉故副正金蘭孫, 倭變時倡義戰死於鳳城山下。 梁山故學生鄭好仁
                  倭變時, 入聖廟抱五聖位板而出, 因被俘, 在獄九年終不屈老也。】
              孝子贈職秩
                【京居故僉知崔尙裕, 開城府故士人韓泰鎭、洪禹績、全氣大、韓敬儀, 陽城故學生徐命埰, 麻田故進士鄭贇, 陽智故學生高履明, 加平故學生朴廵, 龍仁故學生吳命喆, 驪州故參奉具圭錫, 長湍故士人李德潤, 安城故士人兪漢佑, 溫陽故士人金命性, 文義故士人金秋鎭, 燕跂故士人柳始明, 天安故士人李弼亨, 韓山故通德郞閔鈺, 其子故士人深, 木川故士人柳疇錫, 靈光故士人辛錫, 南原故學生李文冑, 古阜故士人金道器, 萬頃故士人任命恒, 故進士南宮&#x255AD;, 金堤故士人趙裕德, 長城故士人邊相賢, 全州故部將李馨遠, 故士人金運德, 安東故士人金始器, 故將仕郞申晫, 安義故士人林翰臣, 河陽故士人裵爾仁, 晋州故士人曺命勲, 尙州故學生成泰柱, 金山故處士李議峻, 春川故士人林壽崗, 原州故學生李漢傑, 海州故士人朴瑞東, 金川故士人沈景之, 長淵故學生姜翊周。】
地名: 坡州 (京畿道, 牧)
年: 1466.0

○義禁府啓: "前坡州牧使尹壎, 械囚部民私奴金祿, 連日枉刑, 以致殞命。 欲掩杖殺之事, 收布民戶, 賂金祿妻唐正緜布十匹, 又賂金祿本主李洌正布二匹、馬ㆍ牛各一匹。 受部民金繼曾魚網。 且收納義倉穀, 使監考金煌, 每稻一斛加收一斗。 或稻一斛, 除二斗收米一斗。 又使本邑木工, 造其兄增家, 又贈其兄官中材林。 敎誘記官車勉信、道品官安緖, 詐以金祿在囚自縊, 飾辭申報。 罪應杖一百徒役三年。 所賂物件, 竝皆沒官。" 命壎發配遠處, 永不敍用。 餘皆以經赦, 原之。
地名: 坡州 (京畿道, 牧)
年: 1470.0

○刑曹三覆啓: "典獄囚私奴黃信、安金明火, 刦坡州人朴元生家强盜罪; 私奴達莫、山伊
              大山刦行人、强奪衣服罪, 竝律該斬不待時。" 從之。
地名: 坡州 (京畿道, 牧)
年: 1474.0

○傳旨刑曹: "放典獄廳直定役李仁春、律學廳直定役孟有才ㆍ韓內隱山ㆍ朴得金ㆍ朴乙生ㆍ崔豆乙萬ㆍ金自新ㆍ金今同ㆍ仁萬ㆍ姜自山ㆍ宋云山ㆍ趙巨乙吾未ㆍ金今音勿ㆍ全未同ㆍ全珍ㆍ李元吉ㆍ張赤擧烟ㆍ金守山ㆍ孔哲山ㆍ金義ㆍ孔石伊ㆍ朱山ㆍ李莫同、藥房徒年定役金貴全、刑曹皂隷定役韓承重、驪州充軍洪今生、月串充軍李仲山、井浦充軍北間ㆍ白山ㆍ金敬、 坡州徒年定役李叔武ㆍ李次仲、漣川徒年定役任址、坡州充軍崔山、海州永屬僧學空、鳳山充軍姜牛叱ㆍ同徒年定役宋自貞ㆍ付處田吉甫、瓮津充軍李祐、信川充軍金尙勇ㆍ羅叔明、吾叉浦充軍金南守ㆍ徐孟孫ㆍ金致和ㆍ金誌、遂安充軍韓孝順、長淵徒年定役張末生、龍媒梁充軍李同ㆍ李末同、許沙浦充軍金孝榮ㆍ金孝元、瑞興充軍崔植、廣巖梁充軍金孝民ㆍ金上佐、黃州充軍李永山、海州充軍崔莫同ㆍ金尙、江陵烽火干定役安好之、昌城流金仲珍、渭源充軍田萬ㆍ官奴定屬李春今ㆍ定役李守知、肅川定役朴山、中和定屬金巨勿ㆍ宋石柱、龍川定役婢召史、義州定役金嚴同ㆍ金莫同ㆍ黃有丁ㆍ李卵同ㆍ定屬石山、熙川流朴波迴、龍崗定役吳敏正ㆍ僧義公、龜城充軍方玉仇知、寧邊充軍金義文ㆍ李自義ㆍ得夫ㆍ權永通ㆍ金丁ㆍ全以善ㆍ付處李念佛、江界流小莫同、鐵山充軍崔仲文、蔚山充軍朴元進、唐津充軍鄭仁和、昆陽充軍僧學官、寧海充軍文玉同ㆍ朴永山ㆍ李善同ㆍ郭石同ㆍ李壽生、咸昌定役行眞僧戒守、長鬐充軍姜處賓、泗川充軍金自溫、丑山浦充軍朴潤德、固城流今音同、珍島流琴永、泰仁充軍姜自延、突山浦充軍白宗、扶安永屬良女繼石、珍島永屬今音同、萬頃永屬婢永非、黔毛浦充軍崔閏正、羣山浦充軍金同叱三、旌義定役韓仇叱金ㆍ韓恠祿ㆍ韓恠中、康津流金鼎鉉、永興定役嚴守明、穩城定役朴春生ㆍ韓永實ㆍ姜乙巳ㆍ朴德金ㆍ申自平ㆍ崔田己ㆍ朴元忠。"
地名: 坡州 (京畿道, 牧)
年: 1475.0

○傳旨刑曹, 放律學定役金達ㆍ朴宗夫ㆍ金呂斗、藥房定役申丁ㆍ朴益富、造紙署定役鄭思善、金嶺驛定屬房繼元、無極驛定屬申致瑞ㆍ尹衆伊、綠楊驛定屬朴迪古里、平丘驛定千卜龍、喬桐定役邊孝山、江華充軍金千壽、坡州充軍崔山長、長足驛定役趙答同、安仁浦充軍崔林、洪原驛定屬李織、黔毛浦充軍姜戒宗、羣山浦充軍朴連、唐津浦充軍朴今山、萬頃
              
                〔定役〕
              
              玄處善、聞慶定役金仁、知
              世浦充軍陳石同、徐貴南、金郊站定役咸順道、趙石乙山、金孟德、僧海亘、克牛、金谷驛定役金孝男、中和充軍朴莫同、渭原充軍田萬、義州充軍韓孝先、廣程驛定役金致宗、用安驛定屬朴允生、溫陽定役朴處貞、洪州官奴永屬同非、新昌充軍乙萬。
地名: 坡州 (京畿道, 牧)
年: 1477.0

○命流柳牖妻干阿之于江界, 甫同定屬坡州官婢。
地名: 坡州 (京畿道, 牧)
年: 1478.0

○刑曹三覆啓: "典獄署囚宗親府奴者斤吾乙未盜御廚銀椀蓋兒罪、尙衣院金箔匠內贍寺奴朴都致、掌隷院奴金蒙松等盜本院黃金及匹段罪, 竝律該斬不待時, 坡州囚金孝同再犯竊盜罪, 依《大典續錄》絞待時。" 皆從之。
地名: 坡州 (京畿道, 牧)
年: 1491.0

○上御崇文堂門, 宗親一品領敦寧以上、義禁府堂上、都摠府、臺諫各一員、承旨、注書、史官入侍, 下朴鐵山上書。 其書曰: "聖代北征, 諸將皆忠臣, 小臣之心, 不疑回兵謀反, 然隣居良女末非, 還自楊州言曰: ‘其處居人云: 「許琮近間回兵謀反, 我等欲埋穀登山」’, 如此不小之言, 聽而不以聞, 則恐無臣子之義, 朝啓夕死, 不忍默默, 言根出處, 請次次推鞫。 今國家精兵, 過半入兩界, 遺軍數少, 侍衛虛疎, 迷臣之心, 痛憫無際。 京畿、京中居公私賤口五十歲以下十五歲以上, 有能射侯放火人, 多數試取, 西北征事畢間, 金城侍衛何如?" 命同副承旨曺偉鞫問鐵山, 鐵山供云: "隣居良女末非有姊女, 忠義衛李卷生欲娶爲妾, 請臣媒之, 去九月初七八日間, 末非歸向楊州
              松山農舍, 臣言於末非曰: ‘願騎吾馬而行, 說與卷生作妾之意於汝姊’, 末非應之, 遂騎臣馬而去, 本月十三日還來, 臣欲迎慰, 使妻持酒先行, 臣隨歸。 同里人艾檢山夫妻、陳治妻與頓逸妻等, 亦持酒而會, 同坐飮之。 臣問外方之事, 末非曰: ‘京中則安靜, 外方甚騷擾。’ 臣問曰: ‘何也?’ 末非答曰: ‘許琮領軍北行, 而近日朝廷典刑許混, 故琮忿怒回軍, 近當出來, 宜掘地藏穀登山而避。 松山居民, 頗喧騰矣。’ 臣及同坐諸人皆聽之。 臣卽欲啓達, 以大相之事, 不可輕發, 更商量, 十五日招末非同居婢者斤德語之曰: ‘昨昨日末非所說之言, 聽於何人?’ 答曰: 「松山居末非叔父梁忠贊衛聞而來說矣。’ 十七日, 臣因事往長湍, 二十四日還來, 末非及同生兄等到臣家, 臣問末非曰: ‘前日歸松山所聞之言, 聽於何人?’ 末非曰: ‘松山人, 誰不言之?’ 臣更問發說人姓名, 末非兄曰: ‘更問姓名, 何爲乎?’ 遂不開說。 二十五日朝, 臣手書末非之言, 進呈于承政院。" 末非供云: "臣女, 去九月初七日, 借騎隣家朴鐵山馬, 往松山
              梁億山妻家談話, 億山妻曰: ‘京中則平安, 外方則騷擾, 不得聊生。’ 臣女問曰: ‘何如?’ 億山妻答曰: ‘北征軍士入去時, 路上奪我馬而去, 僅得追尋取來, 沿路如此者多, 回還時亦必如之, 穀食藁草, 將不得保有之矣。 都元帥入北方, 時未接戰而留屯, 在家米穀, 必堀地埋置, 庶免攘奪, 民間喧說。’ 女聞此言, 本月十二日還京, 是日夕, 朴鐵山妻持甁酒來迎慰, 鐵山尋到, 問外方事, 女以所聞之言答之, 其時證聽人, 則隣居古音山母名不知女一人而已。 鐵山同月十七日往長湍, 二十四日還來, 是日初昏, 女往鐵山家, 鐵山與其妻同坐, 饋酒談話, 鐵山問曰: ‘前日松山下去時所聞之言, 聽於何人?’ 我答曰: ‘迷劣女人處聞之, 他無證聽人矣。" 上問左右。 尹弼商、洪應、李克培啓曰: "末非招辭, 必巧飾也。 其曰: ‘都元帥時未接戰, 若回軍時, 則掘土埋穀, 庶免攘奪。’ 其間必有所言而不盡輸其情, 更鞫則可以得情矣。 若無根之言, 則如此大事, 鐵山何以敷衍言之乎?" 李鐵堅啓曰: "十二日飮酒時證聽之人, 亦不直告, 是亦可疑。" 上曰: "此事, 以情狀觀之則然矣, 北征軍士入去時, 率領將不能檢察, 致令恣行, 剽掠民間, 故民間必以謂, 回還之時, 亦必如此, 迷惑之人, 誤聽而傳之也。 崔湔, 以不能領率之罪, 時方囚禁推鞫矣。" 司諫安彭命啓曰: "大抵獄辭, 詳悉取初招, 然後必不能變辭, 鐵山須更詳悉取招。 末非供云: ‘大軍回還時, 掘土埋穀, 可免攘奪之患,’ 其間必有情矣。 此女口欲言而不言此, 必畏必懼而不敢發言也。" 掌令李琚啓曰: "此女只言回軍時掘土埋穀, 而不言其所以然, 辭甚無謂, 請更鞫其情。" 諸宰相僉啓曰: "先鞫證聽人, 然後更鞫此女爲便。" 上曰: "可卽遣義禁府郞廳, 拿梁億山妻及其家人來。" 私奴艾檢山供云: "去九月十二日, 隣居良女末非往松山還來, 臣以迎慰, 率妻往末非家飮酒, 隣居朴鐵山夫妻、陳治妻、私奴頓逸妻等, 各持甁酒亦來。 鐵山問外方奇事於末非, 末非答曰: ‘外方則騷擾, 異言喧騰。’ 鐵山曰: ‘何如?’ 末非曰: ‘北征軍士入去時, 沿路多攘奪還, 來時亦必如此, 許令公軍不踰鐵嶺留屯回來之奇有之, 數少農作, 必不得喫破, 當掘土埋之, 民間喧騰矣。’ 此末非之言, 同坐各人及末非同生兄女及雇工者斤德等, 皆聽之。" 陳治妻供云: "其日飮酒時, 朴鐵山問外方之事, 末非答云: 「大軍初入時, 攘奪民間, 回還時亦必如此’, 臣女只聞此言, 他無所聞。" 上曰: "旣聞此言, 則其他言說, 豈不聞之乎?" 陳治妻供云: "年七十二歲, 耳聾不能詳聽人言矣。" 頓逸妻私婢內隱非供云: "不記月, 去秋十二日間, 從母以迎慰末非, 持酒一甁往其家, 同里艾檢山夫妻、朴鐵山夫妻等亦持酒而來, 鐵山問外方之事於末非, 末非曰: ‘京中安靜, 外方騷擾。’ 鐵山更問何以騷擾, 末非曰: ‘北征軍士, 多般攘奪, 領軍許元帥, 不入去而回軍奇別有之, 若然則數小農作, 不得喫破, 掘地埋置逃散事, 民間喧騰’云。" 命檢山、末非面質, 而末非猶不顯言, 令檢山誦其所聞之言以質之, 末非更招云: "他餘辭則前招無加減, 但艾檢山招內, 許令公領軍入歸留屯, 急速還來奇別有之之言, 億山妻說導而女果聽之。" 金升卿啓曰: "鐵山故坡州牧使李掄奴也, 稍解文字, 性本奸譎, 謀叛之言, 女人豈知之乎? 必鐵山敷衍之也。" 上曰: "更問鐵山。" 鐵山招辭與初無異。 鐵山旣出, 上問左右曰: "何如?" 弼商、洪應啓曰: "問億山妻, 然後可卞, 許混事, 非女人所能言, 必鐵山詐飾之辭也。" 克培啓曰: "迷惑之心, 必以謂許混與許琮同姓, 故言之耳。"
地名: 坡州 (京畿道, 牧)
年: 1505.0

○王問承政院曰: "自昔帝王, 莫不有燕遊之所。 隋有汾陽, 唐有驪山, 至於前朝, 亦有長源, 高麗詩人, 有綠楊閉戶八九屋, 明月捲簾三四人之句。 詠其辭則其麗景奇致, 千載之後, 悠然可想。 今藏義門外, 山明水麗, 眞一叚奇境, 欲樹禁標, 構離宮數十間, 以爲假息之地, 其與議政府, 議圖形以進。" 領議政柳洵等啓: "上敎允當。" 自是東北, 自廣州、楊州、抱川、永平, 西南抵坡州、高陽、陽川、衿川、果川、通津、金浦等地, 刷出居民五百餘戶, 徙內需司奴子以實之, 立標四隅, 濫入者棄市, 樵牧之道絶矣。
地名: 坡州 (京畿道, 牧)
年: 1506.0

○傳曰: "坡州牧使林禹錫檢察使稱號, 仍留本邑, 吏民、奴婢, 量數抄入仍居, 擧動時則檢察使路傍俯伏(祗侯)
                〔祗候〕
              。 若有人民刷出之命, 檢察使率領, 隱避遠地, 他檢察使竝依右例。 臨津渡丞, 亦勿革, 津夫、船隻, 皆仍舊, 擧動時亦俯伏(祗侯)
                〔祗候〕
              。"
地名: 坡州 (京畿道, 牧)
年: 1509.0

○同知中樞府事呂允哲卒。 政院啓曰: "允哲節操淸介, 國耳忘家。 前任平安道節度使, 盡心防禦, 及爲全羅道水使, 慮倭奴寇邊, 長在海上。 因此嬰疾, 今其卒也。 家無甔石, 不能歛葬。 請厚賻, 以奬淸介忠勤之節。" 傳曰: "考前例以啓。" 政院啓曰: "前例只賻經筵官而已。" 傳曰: "特異之人, 固宜殊賜。 特給米太幷十五碩, 布百五十匹。" 允哲, 判書自新之子。 自新亦武人, 淸簡勤儉, 人謂允哲, 有乃父風。 嘗牧坡州, 民思遺惠, 來祭柩前。
地名: 坡州 (京畿道, 牧)
年: 1522.0

○大司憲金克成、執義李賢輔、掌令兪仲翼、持平沈思遜啓曰: "對馬島主報邊云: 賊船向西海去。’ 此, 似示未然之事, 今觀禮曺答島主之文, 有 ‘不卽禁絶, 使至如此。’ 之語,
                【答島主曰: "專人垂示可喜。 但此賊船必經貴島而來, 足下不卽禁絶, 使至於此, 爲朝廷誠款安在? 貴島接連我境, 自其祖先世輸誠款。 如此不逞之徒, 一切禁戢, 或亟追斬, 足下亦當益勵其心, 以追先烈。"】
               此, 似是已然之事, 甚爲未便。 持此文者, 今日薄晩出去, 可追改止之。 且倭人反覆難信, 雖陰爲劫和之計, 陽示輸款之意。 然彼以報邊爲名, 而我不接待, 則彼必含憤, 使臣之請, 亦無所從則恐生邊患。 今次報邊之倭, 過海糧則已給之矣, 留浦糧亦可給之, 此非無名船例也。 大抵, 邊警有報, 該曹當與知邊事及政府, 同議商確, 廟算已定, 然後處置可也。 近者, 獨斷處置, 而政府又以爲非, 追改之, 此甚未便。 以助防將一事言之, 兵曺請遣則命遣之, 政府又啓以姑徐遣之, 又命停之。 如軍官之增減, 助防嘉善、通政之不一, 廟算不定之故也。 此則猶之可也, 若機會大事, 如此草率, 而至於追悔之地, 則恐未及圖也。 此非細事, 故敢啓。" 傳曰: "對馬島報邊倭人, 一切不待, 予意亦以爲未便。 但禮曹及政府, 必熟計處置故。 依啓也。 ‘今所啓邊警有報, 輒皆會議, 以一事輒會議, 似有煩擾。 該曹報政府, 政府觀其事之是非, 而處置, 與會議無異矣。 庚午無會議之例, 故會議賓廳, 於見聞亦騷擾矣。 重事則會議, 輕事則該曹報政府可也。 政院可以分其輕重, 而爲之, 而此事則宜會議也。" 憲府啓曰: "許遲妻柳氏事, 府中緘問, 至於抗拒。 此, 無他事証, 又不可使婢子立証, 而此非隱微之事, 彰聞已久, 朝中所共知。 且大關風敎, 不可以抗拒, 不推婦女, 又不可進來推考, 敢稟。
                【憲府緘問曰: "許遲妻柳氏, 與遲妬忌之時, 淩侮毆辱, 不計死生。 束草爲人, 割斷支體, 名爲許遲, 令婢子致賀於庭。 遲出使時, 亦令婢子哭於門外曰: "許遲身死發喪。’ 云。 許遲爲臺諫時, 以監試官命牌到家, 適許遲出歸, 隱其命牌, 不卽致喩, 欲令許遲被罪, 許遲爲坡州牧使時, 令婢子着男服築墻曰: ‘家翁送州人, 築墻。’ 又欲令被罪也。 又於隣家, 有雄鷄逐雌鷄飛入其家, 捕其鷄而數罪曰: ‘汝家亦有雌鷄, 而又逐隣家之雌, 此亦許遲者類。’ 卽 令拔羽、支解。"】
               傳曰: "觀柳氏之事, 敗常亂倫甚矣。 可以窮推得情, 若欲窮推, 則當繫詔獄。 然非奸事則不可繫獄, 若欲推事干, 皆婢子, 相爲容隱, 不可推也, 又不可棄也, 明日可議之。"
地名: 坡州 (京畿道, 牧)
年: 1530.0

○丁卯/御夕講。 侍講官沈彦光曰: "臣於京畿摘奸時見之, 陽城、振威民間, 家無一升之穀, 其蓄橡實者亦鮮。 道逢之人, 面皆菜色。 人皆以採菜散于中野, 而時節尙早, 菜亦不生。 須使守令, 抄飢民計口賑救可也。 坡州民間, 或有穀至一石者, 亦有累斗者。 雖非振威、陽城之比, 大槪一樣也。 且良才、樂
              生等驛, 乃南道大路也, 迎曙、碧蹄, 則西方大路也。 而人殘馬乏, 米菽俱絶, 馬不得飼, 人不能行。 須別加措置, 可以蘇復。 聞諸驛子, 各官守令私出入與承差時, 隨陪下人, 皆乘馹馬云。 古者雖承差、守令, 若三日程內, 則使不得騎也。 此法廢已久, 令監司申明撿察可也。 非徒京畿, 八道皆然, 請下諭各道監司, 令祛此弊何如?" 上曰: "蘇復驛路事, 有司可察而爲之。" 彦光曰: "良才、迎曙、重林、桃源四驛察訪, 未得常居其驛, 長在于京, 以驛馬留京乘之。 在京私出入乘私馬, 有何不可? 京畿監司、都事, 在京仕衙時, 亦乘馹馬。 巡行則乘馹馬, 在京則乘私馬可也。 雖不可爲恒式, 限蘇復間爲之可也。 驛馬極貴, 價不下十五六同, 多至二十同。 騎行不計其重, 而一馳盡疲, 更不得騎也。 驛子冤悶, 曷有紀極?" 特進官柳灌曰: "良才、樂生, 殘弊尤甚。 欲使蘇復, 而以入居爲公事, 則新來之人, 不得安接, 未久而皆逃散。 以入居, 望其蘇復難矣。 以驛無馬, 故使命之人, 亦或留滯, 各道進上, 積滯五六日, 不得輸轉, 男女負戴, 連絡道路。 其艱苦如此, 故反正後, 一應使命外, 私行不許乘馹。 其後弘文館官員及臺諫受由時, 還許乘馹, 視公行減一匹, 然豈如法行之? 其往來之際, 朋友奴僕數多率行, 而公行, 又往來不絶。 驛路殘弊, 職此之由。 蘇復間勿給受由之行, 則驛路庶得蘇息。 覲親之時, 自上優待, 特給驛馬。 覲親後在鄕遊觀之際, 以馹馬置諸家, 而騎行, 公然出先文於各官, 無處不行。 以法論之, 此亦濫騎。 請一切禁斷。" 特進官金謹思曰: "以進上輸轉, 驛路殘弊。 如咸鏡、江原兩道則已, 水路可通處, 以站船輸轉何如? 黃海、忠淸、慶尙等道, 則水路甚便, 而國無恒規, 監司不得擅便爲之, 故敢啓。" 上曰: "蘇復雖難, 然當革其弊, 庶幾蘇復。"
地名: 坡州 (京畿道, 牧)
年: 1532.0

○庚寅/憲府啓曰: "崔崐公事, 臣等初意, 亦如上敎, 疑有强奸情狀, 欲窮推得實, 而元告旣以未成强奸發狀, 崔崐亦受刑七次, 而以未成强奸承服。 臣等不敢越法爲公事, 故卽照律以啓, 上敎欲窮推得情, 而臣等有是意, 故元告莫德, 反覆更推, 則亦以未成强奸, 對之如初元狀。 刑推元告, 强爲取服, 加一罪於人, 恐有後弊也。 崔崐, 今日加刑一次, 亦如前以未成强奸納招, 請依前照律施行。 且繕工監僉正柳渰公緘, 雖以飾辭答通, 而臣等更聞之, 自造虛語, 傾陷同朝士大夫情狀, 明白, 請依全科罪之。 且義新君, 爲婚家私訟之事, 構造虛語, 欲陷同朝士大夫。 以宗室封君之人, 都摠府堂上齊會處, 無忌憚公然請囑, 請依科罪之。 坡州牧使孔瑞麟, 其妻同生四人內, 女一男三。 其妻父尹承世生存時, 長子鈴原尉
              鼐、次子鼎、次子鼒及妾子等, 各給家舍一坐, 而孔瑞麟妻, 則割尹鼎所居家前空(代)
                〔垈〕
              , 兼給造作時所需米布, 使之作家, 諸同生各居其家二十餘年, 尹鼎與孔瑞麟, 連墻異戶, 各安其居。 其父生時, 乃曰: ‘某家, 某子之家也; 某家, 某女之家也。’ 親戚隣里, 衆所共知, 而尹承世身死之後, 孔瑞麟持妻父許與文記, 謀奪尹鼎之家, 鼎呈漢城府, 府以有文記, 決給孔瑞麟。 然其文記, 乃尹承世甲子年被罪時, 恐其籍沒, 孔瑞麟妻爲處女時, 以此付托, 許與成文也。 承世免放後, 其家舍則給尹鼎, 其空垈則給孔瑞麟, 但未及收破其文記, 而今者, 孔瑞麟潛藏此文記, 其妻父生時及死後三年內有文記事, 同生間秘不發說, 而三年後分財時, 忽發此文記, 謀奪尹鼎之家, 爭訟決得, 使尹鼎窮無所歸。 承世諸子女及妾子, 皆給家舍, 而尹鼎則獨不給家舍, 萬無其理。 其子則不給一家, 而其壻則疊給二家, 亦萬無其理。 孔瑞麟與尹鼎, 連墻異戶, 各入帳籍, 而居幾二十餘年, 其妻父之給尹鼎、孔瑞麟, 昭然知之矣, 而潛藏文記, 一朝無恥奪爭, 非徒親戚隣里, 共所唾罵, 朝廷亦皆驚怪鄙之。 孔瑞麟至爲邪貪無狀, 請罷其職, 以勵士風。 尹鼎家舍事, 請令改分揀。" 傳曰: "崔崐公事, 予非以照律爲輕也, 又非欲期於一罪也。 近來, 人心强暴, 强奸成風, 故慮有未盡之事, 欲更推之, 然前之照律非輕, 依其律可也。 柳渰事, 其初, 聞之於妻父奴子云。 若他人辭證, 則可問也, 此必奴主之間, 相爲容隱, 故只贖之矣。 然依其律可也。 義新君之事, 亦與柳渰同, 亦可照律也。 孔瑞麟以士大夫, 同氣之間, 爭訟如此, 大關士風。 依啓罷之, 其家舍, 令改分揀。"
地名: 坡州 (京畿道, 牧)
年: 1545.0

○甲午/領府事洪彦弼、領議政尹仁鏡、右議政李芑、左贊成李彦迪、戶曹判書沈連源、吏曹參判愼居寬、大司憲崔輔漢、大司諫羅世纉、左承旨宋世珩、禮賓寺正李巙、弘文館校理李首慶, 會于慶會南門外,
                【以前推官命招故來會。 輔漢雖非前推官, 以憲長來參, 李巙、李首慶, 皆以前問事郞廳有故, 故代之。】
              啓曰: "罪人瑠已拿來, 請推鞫。" 答曰:"推之。" 卽拿致瑠于庭中, 問: "汝身犯大罪, 勢不得免, 何故在逃乎?" 瑠曰: "臣去八月二十二日, 聞朝廷有事, 往尹任家, 不見任, 見李德應, 問以何事, 答曰: ‘余亦不知。’ 欲坐語則德應請去, 臣還于家。 臣自少推命, 壽限不長, 宜入山林。 然常時宗親, 不可無緣出歸, 適家門尊長喪敗, 因此而出, 別無他情。 二十三日, 往楊州、高嶺寺, 欲見僧奴敬元, 則敬元乃在傍寺金剛庵, 卽使人招敬元。 仍率歸楊州
              長水院村舍, 留二日, 而從城外南山麓, 還到楊花渡江亭。 仍留聞見, 而臣本無罪, 又知朝廷不追捕, 乘船而下, 到泊于黃海道
              白川地止宿。 其後十餘日, 行到咸鏡道
              安邊地李雄家, 自此入黃龍山, 龍淵草幕,
                【在安邊】
              頹落已盡, 勢不可住, 結木爲窟於其下, 削髮以居焉。 其餘道路止宿處, 則精神錯亂, 不得記憶, 問于敬元則可知矣。" 推官等啓曰: "瑠不直納招, 固當刑訊。 但大罪之人, 殞命可慮, 請據前日罪人之供, 壓膝、烙刑, 多方詰問, 不服然後刑訊。 其餘事干人等, 令禁府推之何如?"
                【事干, 乃敬元、無應松、李雄、論善、永守、永文等。】
              答曰: "不小獄事, 安肯容易承服? 據李德應等招辭推問, 其餘人, 自有定罪, 令禁府推之, 而敬元、無應松, 則瑠逃出辭緣及行路止宿人家, 一一推問。" 於是, 據德應等之供以問瑠, 瑠曰: "任雖欲推戴, 我朝廷豈肯從任? 萬無是理。" 壓膝不服, 用烙刑, 瑠曰: "臣以香使, 往禧陵, 則參奉羅湜曰: ‘聞尹任, 達于仁宗, 立汝爲君, 汝聞之乎?’ 臣曰: ‘未聞也。 汝於何得聞?’ 湜曰: ‘尹元老處聞之。’ 臣驚惶而答曰: ‘汝何以答元老乎?’ 湜曰: ‘桂林君宗室之末, 年亦老矣。 二主昇遐後, 則桂林老無餘生, 人亦不臣。’ 臣曰: ‘何以爲之? 欲自明焉。’ 湜曰: ‘自然消矣, 何必自明?’ 且往在癸卯年間, 臣將往全羅道溫水時, 告辭尹任, 任蹙額曰: ‘有何病而歸溫水?’, 臣答曰: ‘本有風病, 又沐浴後因往見光州妻祖母耳。’ 任曰: ‘我欲立汝爲君之言, 已播矣, 汝以何心, 出歸外方乎?’, 臣惶恐曰: ‘若聞此言, 則余何敢往?’, 因曰: ‘此言旣播, 我欲削髮爲僧。 又欲自明於上。’
                【中宗。】
              
              任曰: ‘上之所不問, 汝何以自明乎? 且位高宗親, 無端作僧, 則外人聞見, 必以爲異。 此言久則自至消散。’ 任又曰: ‘尹元衡, 有識之士也, 尹元老, 其兄弟中, 亦是別人, 此人得志, 則非但他人, 吾族赤矣。’ 臣一日, 又到任家, 任曰: ‘汝聞主上有眼疾乎?’ 答曰: ‘未聞’, 任曰: ‘一眼則有疾矣, 兩眼俱有疾與否, 未之知也。’ 臣答曰: ‘予亦未聞也。’ 任曰: ‘若兩眼皆病, 則何以聽政? 汝及鳳城中當立。’" 又訊杖三度, 瑠曰: "尹任常時畏元老得志, 欲達於仁宗, 臣及鳳城中, 立以爲君者, 無他, 鳳城則以其親王子也, 而又賢焉, 臣則以其任三寸姪也。" 又曰: "任以(柳瓘)
                  〔柳灌〕
                
              、柳仁淑, 爲當權宰相, 與朝廷共議, 欲以主上封上王, 當立臣及鳳城中, 共謀兇逆, 圖危宗社。" 推官等啓曰: "瑠已承服, 照律何如?" 答曰: "瑠之供, 只擧(柳瓘)
                  〔柳灌〕
                
              、柳仁淑, 將圖大事, 豈止此二人哉? 其必有他人, 更推之。" 回啓曰: "曾以此意推之, 但稱(柳瓘)
                  〔柳灌〕
                
              、柳仁淑, 而其餘人則李德應等之供, 已盡言之, 故照律矣。" 答曰: "知道。" 敬元之供曰: "余居坡州
              金剛草庵, 而八月二十二日, 上典率奴無應松來, 招余曰: ‘欲與爾遊山。’ 余因隨行。 到長水院村舍止宿, 還到江亭留一日, 乘船到泊黃海道
              白川地止宿, 九月初一日, 平山地止宿, 明日牛峰, 又明日兔山, 又明日江原道
              伊川地經宿, 而到平康, 始聞追捕之奇, 余曰: ‘當初不知如此之事而來矣, 今不可行也。’ 瑠曰: ‘余亦不知其何事也。 但叔父尹任被罪, 余亦恐以任之故, 被罪而出來。’ 云。 初六日到安邊地, 宿李雄家, 瑠曰: ‘余欲入金剛山, 勢不能行, 欲於此間隱匿。’ 云, 明日遂入黃龍山居焉。 其經宿人家, 則問于無應松, 余則未之知也。" 無應松之供, 與敬元無異, 而止宿處人, 亦不知其名。 但云: "余到李雄家, 托病留數日調保, 而難於得食, 發向黃海道
              江陰地。 而行到伊川, 得聞盜直甚嚴, 行路爲難, 欲還安邊, 則盜直亦如是云, 進退狼狽, 不得已到于兔山地, 被捉於盜直。" 推官以敬元、 無應松之供書啓, 答曰: "敬元、無應松皆曰名不知人家, 令禁府當更推之。" 尹仁鏡、李芑等啓曰: "瑠已照律, 當日行刑何如?" 傳曰: "知道。" 又啓曰: "今日行刑則別進香未安, 請退行何如?" 答曰: "初九日退行。" 仁鏡、芑又啓曰: "禁府囚人鄭惟沈, 已罷職矣, 當初婢永非, 以他人代納辭緣, 推問治罪。 其餘在囚奴婢, 竝令放送何如? 且鳳城君
              岏, 累發兇徒之供。 任之意雖在於瑠, 不可不禁防, 臺諫曾已論啓。 今雖不可加罪, 請禁防其家, 勿令任意出入何如? 自上欲爲保全之計, 故如是敢啓。" 答曰: "惟沈推之, 其餘人等放送。 鳳城雖累發於兇口, 年少之人, 不知其事, 而今又如是論啓, 必自然不爲出入矣。 前日臺諫論執, 亦以此意, 不允。 不須更啓。" 是夜, 以瑠凌遲於軍器寺前, 梟首三日, 因以手足, 傳示四方。
地名: 坡州 (京畿道, 牧)
年: 1560.0

○己丑/傳于政院曰: "臣子之善行, 莫大於忠孝。 苟有忠孝友愛之人, 則所當重賞, 雖沒身不可忘也。 德仁副守
              龍壽、
                【宗室也。 其母朴氏, 患瘟疫危苦, 龍壽沐浴詣祠堂, 虔誠祈禱, 斷指和藥以進, 母病卽愈。】
              
              光城令
              舜禮,
                【亦宗室也。 性至孝, 遭母喪, 一依《家禮》, 居廬三年, 祭盡其誠, 服闋, 追慕不衰, 改葺廬幕, 朔望設奠, 不計窘乏, 不憚風雨, 躬自奉行。】
              則各加一資。 尹希慶、
                【忠義衛也。 素有孝行, 祖母死, 心喪三年, 及其母死, 守墓于坡州, 三年一不出廬外, 晨昏上塜, 焚香哀哭, 躬奠朝夕, 不脫絰帶, 終日危坐, 唯讀《小學》、《家禮》, 祭祀必遵禮文。 服闋, 自以其年九歲喪父, 未得服衰爲恨, 追服三年, 一如母喪。 年四十餘, 頭髮盡白。 服闋分財, 語其妹曰: "我則以有蔭人之子, 雖貧窮, 可兔賤役, 汝爲寒儒妻, 難兔負薪汲水", 因給奴婢田地倍之, 一鄕莫不歎服。】
              
              南弼文,
                【前參奉也。 操心廉靜, 窮居村巷, 不事産業, 不爲苟且之事, 冠帶端坐, 日觀聖賢之書。 當靖、孝陵國恤, 心喪三年, 長兄死, 亦心喪三年。 凡祭必以誠, 族黨之來, 不計親疎, 撫恤如一。】
              則爲先除職事, 言于吏曹。 且得孝友之名者, 始雖賞職, 而後不顯用, 則爲善者怠, 而國家無嘉賞之意。 如此之人, 可終身擢用。"
地名: 坡州 (京畿道, 牧)
年: 1593.0

○都體察使柳成龍馳啓曰: "臨海君奴張世、順和君奴元男等, 率倭二十名, 自京城持書簡來到, 其書簡取來開見, 則果是二王子之書。 末端死生黯晦等語, 可知爲賊所逼, 不勝痛泣之至。 其日午時, 査揔兵所送金志貴及倭通事金善慶等, 又自龍山還來云, 臣招問善慶, 則以爲倭僧玄蘇與世俊, 出江頭相話, 又作與天將書, 付送于摠兵, 臣卽詣摠兵處, 而問其所言云何, 則出示謄書一紙, 乃行長之書。 臣又問提督意思如何, 査將出示提督與渠書, 大槪以爲, 倭奴巧詐, 何可盡信, 須待沈遊擊差人往還云。 臣問此何語? 査將云: ‘沈遊擊送人, 已入于城中。’ 云。 臣怪而問曰: ‘從何路去耶?’ 答曰: ‘從碧蹄以進矣。’ 査將見王子書, 指點悲嘆曰: ‘此不可不救。’ 臣問: ‘老爺將以何術救之?’ 査將曰: ‘姑觀我處置’, 仍又謄書此簡, 欲送于提督云云。 大抵天將所爲, 皆未可詳知。 近日天朝人往來坡州者, 終日不絶, 皆稱體探而去, 沈遊擊之人, 亦必因此相雜進去。 故臣雖在此, 而未及聞知, 今始知之。 其與倭人問答, 亦無參聽人, 正如平壤
              沈遊擊往來之時。 以臣所見. 大軍回來之期, 似非的確, 而賊謀難測, 因此遷延, 盡爲所陷。 昨日別具呈文, 極陳進兵之意, 送于提督, 自中議論已定, 則非區區言說, 有所挽回。 王子之書, 或令水使奉答無妨。 二番寄書, 必出於賊酋所懇迫, 若終始無黑白, 則必見逼尤甚。"

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 坡州 (京畿道, 牧)
年: 1594.0

○鞫申鵠。 供招, "校生申鵠, 年七十五。 我雖山謙之妻父, 年老將死, 長伏室中, 山謙外間所爲事狀, 勢所難知" 云。 鞫申起一。 供招大槪, "校生申起一, 年二十五。 雖曰山謙妻娚, 唐瘧臥痛, 至於二年, 病廢之人, 義兵陣中, 亦不從事。 山謙事狀, 勢難得知。 觀我形狀, 爲人可知, 在一鄕亦不出入, 一鄕之人, 亦不相知。" 云。 鞫申應希。 供招大槪, "定虜衛申應希, 年二十六。 我姓辛姓而非申也。 壬辰六月, 應募於趙憲陣, 淸州、錦山, 連往接戰, 父慶一戰死于錦山。 憲死, 山謙代領。 十一月檢察使軍官自望, 以軍器諸具持去事, 到山謙齋宮。 十二月隨山謙赴恩津, 山謙獨往到全州, 見李山甫, 又見翼虎將軍之後, 我亦隨行。 正月望時, 山謙家奴, 來說巡察使, 以軍糧不納之故, 囚山謙之家僮云。 山謙使我傳言於其家曰: ‘義兵時用餘牛馬, 或給翼虎將軍, 或納巡察使計料。 軍糧則已納于御史’云。 傳言之際, 爲巡察使軍官所捉云。 與山謙處處同行, 而山謙只言討賊一事, 不言叛逆之事。 但山謙凡事, 不議於人, 常獨斷任意爲之, 人皆不相好, 他餘事, 專不得知" 云。 上曰: "戚金欲爲我國盡力, 誠可取也。 倭奴降表若達, 則我國之事去矣, 續遣使臣, 冠蓋相望可矣。 必擇年少文官, 須及沈惟敬之行。" 柳成龍曰: 必須擇遣專對之才。" 上曰: "使臣, 當何以稱號?" 柳成龍曰: "稱以陳奏使可也。" 柳成龍承上敎, 以朴東亮、李光庭、李睟光, 陳奏使擬望入啓。 上曰: "許筬加資以送。" 許筬以問事郞廳方在前, 卽辭出。 以應敎朴東賢, 代爲問事郞廳, 鞫田植。 供招大槪, "閑良田植, 年三十二。 以趙義將軍官, 壬辰十二月, 李山謙陣中從軍, 正月以病在家, 凡七八朔。 去八月二十五日, 防禦使李思命軍官自望, 去十二月受由還家, 巡察使軍官, 以爲義兵從軍者, 中路執捉, 問將帥去處, 我答以 ‘相離已久, 不知去處’云。 今聞山謙, 在全州被捉云。" 再推招辭, 與前招無加減。 山謙親信之人, 則掌書記公州居盧應晫, 禮山居朴里仁, 軍官辛應希云。 鞫元守心。 供招大槪, "前羽林衛元守心, 年五十。 趙憲聚義兵時, 軍官稱號, 憲死後, 李山謙代領。 前年四月, 受由還家, 絶不相通, 其兇謀, 勢所難知" 云。 鞫安遵道。 供招大槪, "宣傳官安遵道, 年四十三。 趙憲義將時, 李山〈謙〉爲別將, 我則從事官稱號。 憲死後, 防禦使李沃軍官自望, 李山謙以爲趙將從事官, 而巡察使處移文, 我不得已從軍。 前年四月, 倭賊南下後, 我則先爲退來, 其逆謀, 勢所難知" 云。 上曰: "罪人旣皆平問, 宜刑訊更推。" 張雲翼曰: "山謙之奴莫同, 不可不鞫。" 柳成龍曰: "在撫軍司, 已刑二次。" 平問莫同。 供招大槪, "十二月山謙向全羅道, 我則不爲隨行, 山謙囚禁後, 以爲: ‘山謙無所犯’, 少無逃躱之計, 因留五日, 撫軍司竝囚矣。 隨行二年, 山謙別無所爲, 只討賊一事, 在家無往來人, 只元守心、申起一, 義兵中安遵道、田植而已, 吳叅奉、朴正字, 本不聞知。" 壓膝幾至殞命, 終不承服。 申應希訊杖三十度不服, 上命壓膝, 亦不承服。 申起一訊杖壓膝, 皆不承服。 柳成龍曰: "此等罪人, 皆不承服。 若事干諸人, 盡爲刑訊, 則傷人必多。 李山謙直爲嚴鞫何如?" 上曰: "領相之意以爲: ‘其身旣出賊口, 死無足惜, 事干則恐有枉死之弊’, 此言是矣。 然獄體, 不宜如是。 必事干歸一然後, 宜推當身。" 張雲翼曰: "下情, 皆如領相之意。" 上曰: "若先問山謙, 而承服處決之後, 事干皆稱冤, 則處置甚難。" 諸臣皆曰: "洪瑴等, 必無不知。" 上卽命招入洪應沂、洪瑴、洪蘭生等于庭, 百般開諭, 以山謙事從容下問, 則瑴等曰: "山謙爲儒眞之黨, 臣等所未聞。 若聞之, 何敢不達?" 僧道玄供招大槪, "以僧靈圭義陣軍人, 赴戰于淸州、錦山之戰, 墜絶壁, 僅得生還, 居山謙近處, 故自募從軍。 前年五月, 隨行慶尙道, 飢餒還來, 但願終始爲國, 他餘事, 不得知之。" 刑訊不服。 上曰: "此僧癡甚, 山謙之逆謀, 誠所難知。 壓膝少頃, 宜停之。 此後更有可問之人乎?" 柳成龍曰: "達夜嚴訊, 恐有(經)
                〔徑〕
              斃者。" 成龍曰: "近來飢饉太甚, 敬、昌陵近處, 有行人捉而食之。 其旁屯田官, 不勝畏懼, 設柵而居。" 尹承吉曰: "戶曹之督納千金木楡木皮, 乃爲飢民也。 今聞分定於嶺南。 嶺南蕩敗之地, 孑遺之民, 豈可督徵乎?" 上曰: "此戶曹公事乎?" 柳成龍曰: "臣問于戶曹, 則戶曹不知, 至爲非矣。" 上曰: "畿甸有種麥之處乎?" 柳成龍曰: 通津、南陽多耕, 高陽、楊州、坡州之間, 無一處耕種。" 朴忠侃曰: "富平府使奇勳, 多行虐政, 民不聊生, 無意耕種云。" 崔興源曰: "平安監司陸運種子, 而亦能移運, 黃海道則漕運於通津, 可以一潮得達, 而不爲繼運矣。" 上曰: "責在方伯, 朝廷何不處置?" 崔興源曰: "寒食已近, 耕種節晩, 牟種今雖督運, 無及矣。 守令善治者, 流民蘇息。 長湍府使韓德遠, 能安集流民云。" 鄭崐壽曰: 鳳山郡守移授滿浦僉使, 民失此守, 則無以爲生。" 上曰: "然。" (沈壽喜)
                  〔沈喜壽〕
                
              曰: "賢守令遷動甚重。 若非金宗得, 鳳山必不支, 稷山之保合, 皆稱朴宜之功也。" 初更罷黜。
地名: 坡州 (京畿道, 牧)
年: 1631.0

○己未/諫院啓曰: "柳琳當國家莫重之寄, 預將家屬, 置於城外, 及今事急, 移送僻邑, 其無嬰城固守之志, 可見矣。琳之當時驕恣, 臨亂恇怯之狀, 誠極痛駭。 請令本道監司,査得實狀, 繩以重律。 前坡州牧使梁貴生, 潛奸邑婢, 止宿其家。 其夫不勝忿恨, 放火官倉, 使數百石米穀, 盡爲灰燼。 請拿鞫定罪, 盡徵其穀。" 答曰: "依啓。 梁貴生推考。" 其後備局以爲: "琳之置妻子於城外之迹, 昭著於査究之時, 請拿鞫定罪。" 上從之。

○戶曹啓曰: "前坡州牧使梁貴生, 旣罷之後, 以三百石留庫, 報於方伯, 且請會錄。 會錄者, 元會計之外, 別備之謂也。 其欺罔天聽, 謀掩己罪之狀, 甚於潛奸邑婢。 然臺諫方以拿鞫爲請, 非本曹所敢請罪。" 答曰: "梁貴生拿推。"
地名: 坡州 (京畿道, 牧)
年: 1633.0

○甲午/接伴使辛啓榮馳啓曰: "程副揔到坡州, 要臣相見, 引入寢房, 屛去左右, 出示兵部箚付, 以手指點 ‘拒絶奴逆’ 一款曰: ‘此乃俺所管之大者也。’ 箚辭中有 ‘鮮國逼奴威㤼滋甚, 而猶不背我者, 是不忘皇朝固存之恩也。 伊賊借船、借糧, 而該國半推半應。 今者旅順失守, 官軍見挫, 安知其不爲苟合求全, 悉起艅艎, 付孔、耿, 向登津等語。 臣謂曰: ‘小邦之於天朝, 有君臣之義、父子之恩, 天下之所知也。 不幸迫於醜虜, 雖爲生民之計, 未免羈縻之策, 而亦已具由奏聞。 小邦君臣, 每以兵力單弱, 不能奮義殲賊, 與此奴共戴一天爲痛恨, 豈以旅順之失守, 而敢有貳心乎? 有以國斃, 斷無是理’ 云, 則副摠曰: ‘沈副揔, 不識字武夫也。 目今島中飢甚, 衆情憂惱。 倘不及時拯濟, 意外之患, 難保其必無。 伴使須速啓知, 以救其急’ 云矣。"
地名: 坡州 (京畿道, 牧)
年: 1664.0

○漢江居趙墨石弑其母, 三省推鞫, 取服正刑。 時敎化大崩, 民俗壞敗, 綱常之變, 接迹而起。 楊口良女玉只與奸夫謀害其夫及子, 斁絶夫婦之倫、母子之恩。 殷栗私奴檢忠、劉立刺殺其主, 以滅奴主之義。 坡州私奴忠獻, 刦掠士族處女, 欲作其婦, 恐事覺, 遂沈江以殺之。 原州私奴玉先亦掠士人家女子, 而汚辱之, 皆款服就刑, 識者深以爲憂。
地名: 坡州 (京畿道, 牧)
年: 1675.0

○辛未/引見大臣備局諸宰。 慶尙道觀察使鄭重徽辭朝, 亦留待引見。 時, 豐德幼學陳絢上疏, 請擇能胡語、漢語者, 間行深入, 以覘賊奴虛實, 又察吳將勝敗。 文武中擇智謀異等者, 爲通信使, 送於鄭錦海島, 憑寄檄書於吳三桂, 以約某月某日興兵協力之期。 又言黃海道別收米, 卽毛將時所捧, 請罷之。 又言館軍之弊, 又言設萬科。 又言水操犒軍時, 主將所盜不貲。 且今八道御史, 劾奏貪官, 而只罷本職。 殿下如欲精軍旅, 則遣御史, 以察賞格虛實; 欲救吾民之憔悴, 則更爲重律, 無所貸之。 又言令八道, 條陳民瘼。 又以其父, 丙子被擄, 死於胡地, 曾於許積爲使臣時, 請得從往見父所死之地, 積謂怪物, 而叱退之云。 是日, 積啓曰: "陳絢之疏下矣。 其中一事, 不可更論,
                【指遣通信使。】
              而黃海道別收米, 毛將時所捧云者, 此不知之言也。 毛將時, 諸道皆有收米, 而已罷之。 黃海收米, 與他道大同相似, 此則不可除也。 館軍雇役, 頃日尹堦亦啓言之, 而臣等以爲, 不可從矣。 萬科事, 亦非合宜, 而秋科規矩, 用前所啓下, 則亦可謂萬科也。 犒軍賞格偸食之說, 未知指何道, 而黃海道則元無犒軍之事, 他道則或自備、或只給綿布一二同, 豈有些少物偸取者乎? 此是虛語也。 令八道監司條陳民瘼事, 此非朝家所可分付也。 御史未必盡信, 亦多有誤聞者。" 上曰: "御史詳聞, 未可知也。" 積曰: "金錫冑疏陳北漢城基址, 待秋深葉落後, 往見何如?" 上可之。 積曰: "李沃以春川事上疏。 春川形勝, 非但沃言之, 金錫冑、柳赫然亦言之。 雖小國, 爲都邑之地, 故如此。
                【春川乃故貊國所都。】
               但峽民鮮少, 無糶糴之路, 糧餉不足, 他日有事變, 不可爲駐蹕之地。 只以一將守之似好, 而物力不贍, 亦難經營。" 金錫冑曰: "地形則奇矣。" 上曰: "以地圖見之好矣。" 權大運曰: "糶糴難矣, 而南漢則單山, 故爲賊所圍, 此地則不然耳。" 金壽恒曰: "形勢雖好, 物力難及。" 積又言: "柳赫然, 旣已周覽平山城基、白川
              江西寺後及朴淵山上、坡州邑後諸處而來, 而今日不爲入侍。 江都事, 亦與左右相相議, 待赫然之入而陳之矣。" 上可之。 積曰: "尹鑴所陳疏決, 自上令依壬子年例爲之。 壬子年審理, 勿論罪之輕重, 一倂蕩滌, 此非常行之典。 臣等以爲不可爲也。" 大運曰: "雖爲審理, 壬子例則不可用。 且審理, 不必釋有罪者, 而有罪者亦得釋矣。" 上不應。 時, 上雖令遵壬子曠蕩之典, 意實不及於干係議禮之人, 而積、大運猶慮上心, 或有少解宋時烈及伸救被罪者, 得以少寬, 縷縷爲言, 必欲防遏於始也。 其意與鑴所言一套, 壽恒久不言。 積又請上曰: "以臣等前所云云者, 下問於左相如何?" 壽恒曰: "曾前有審理時, 亦有疏決時。 蓋此事有異於他事, 惟在自上裁處而已。 而至如壬子年例太多之言, 亦似可矣。" 上曰: "以疏決爲之, 而壬子例則太多。 疏決時, 知悉爲之。" 江華留守鄭榏亦入侍, 請罷江都牧場, 許民耕食。 積曰: "臣之今行, 民情皆然。 而孝宗大王欲爲戰場之用, 擇濟州良馬種, 放之鎭江。 留守徐元履, 孝廟禮待之臣, 而請出民田, 孝宗盛怒曰: ‘予所爲者, 誰敢爲此言耶?’ 今見之有弊, 而臣則其時贊成之人, 不敢言罷。" 壽恒曰: "孝宗重江都, 而以戰馬之故, 開場於此, 非偶然也。 當初多有章疏, 而斷然行之, 到今不可罷。 民田已多出給, 今則少矣。" 上曰: "牧場初爲有意之地, 今不可輕改。" 尹深曰: "頃日尹鑴以僧徒入籍事定奪矣。 前日令有田土僧入籍, 而外方不爲擧行。 僧徒如浮水之魚, 未知何爲而有效。 令大臣爲事目何如?" 積曰: "爲僧之後, 棄其父母, 如浮雲無定。 若令尋其本鄕爲籍, 則不可爲之事也。 臣問於鑴, 鑴曰: ‘只以本某鄕、住某鄕成籍。’ 云。 而僧之移來移去者多, 雖爲戶籍, 去而之他, 則何以禁之?" 壽恒曰: "使僧徒常住一處, 則必以爲悶, 欲隨其所往處而知之則難矣。 旣籍之後, 任其去來而不問, 則無實效矣。" 積曰: "鑴欲爲作隊定將。" 大運曰: "如此則必生大事。" 積曰: "放火作賊, 僧徒皆爲之。 又使習技藝, 則大事出矣。" 壽恒曰: "壬辰年有名僧, 爲義兵, 而惡僧何可使習兵技也?" 上曰: "無效而徒爲虛事矣。" 壽恒曰: "無實效之事, 不若初不爲之。" 上曰: "已之。" 李夏鎭曰: "僧亦民也。 不知名數, 以無度牒故也。 爲戶口, 令其移往之官, 憑考則可知也。" 積曰: "逃避之僧, 豈肯自告, 漏籍之人, 亦不捕告, 誰捉無戶口僧以告乎?" 上謂重徽曰: "卿所任甚重, 如有變通之事, 啓聞。" 重徽曰: "目今民間無食。 本道如有一半留庫之穀, 傾囷給之何如?" 上問積, 積以爲可許, 上遂從之。